cyanic-selkie/wikianc huggingface dataset:
Сиера Мадре де Чијапас
Вулкани
Источно од Вулканот Такана (4.092 метри) што ја обележува мексиканската граница, главните вулкани се Таџумулко (4.220 метри), Санта Марија (3.777 метри), кој еруптирал во текот на 1902 година, по векови на мирување, во кои неговите падини биле обраснати од густи шуми, Атитлан (3.557 метри), со поглед на езерото Атитлан, Акатенанго (3.976 метри), Фуего (т.е. „пожар“, 3.763 метри), кој го добил своето име од својата активност во времето на шпанското освојување, Агуа (т.е. „вода“, 3.765 метри), така именувана во 1541 година, бидејќи го уништила поранешниот главен град на Гватемала со потоп вода од поплавениот кратер и Пакаја (2.550 метри), група магливи врвови кои избувнале во 1870 година. Источно од границата со Гватемала, опсегот ја формира границата помеѓу Салвадор и Хондурас. Во Ел Салвадор, вулканите формираат линија добро јужно од опсегот, каде над дваесет вулкани формираат пет јата. Помеѓу Сиера Мадре и вулканската линија лежи централно плато.
Мостарска Бијела
Мостарска Бијела или едноставно Бијела (во превод: Бела) ― планински поток и клисура во Босна и Херцеговина. И покрај слабиот проток и релативно краткиот тек, оваа река зазема значајно место во геологијата и хидрологијата на динарскиот карст во Босна и Херцеговина.
Географија
Мостарска Бијела е лева притока на реката Неретва. Започнува од југозападните падини на планината Прењ, каде што се нарекува Горња Бијела и тече во правец од север кон југ-југозапад и се влева во Неретва кај селото Бијела во регионот на Дрежница Доња и Салаковац.
Ретка геологија
Реката Мостарска Бијела правина ретка и единствена карстна геолошка особеност, која наликува на понорница со полуподземен тек налик на кањон. Она што е уникатно овде, во случајот на Мостарска Бијела, е тоа што пештерскиот покрив на нејзиниот подземен дел е отворен на површина во облик на многу тесен јаз на многу места, доволно само за мала количина на светлина да навлезе во кавернозното речно течение. Иако многу тежок подземниот тек е сè уште прооден, а со тоа и привлечен за туристите, планинарите, особено за искачувачи по кањони и спелеолози.
NGC 1145
NGC 1145 — спирална галаксија во соѕвездието Еридан, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1145 се споменува и како ESO 546-29, MCG -3-8-42, UGCA 45, FGC 360, IRAS 02522-1850.
Откривање
Објектот е откриен на 11 декември 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1145 е од видот Sc. Видливиот сјај со голо око изнесува 12,4 m, а оној во рамките на интервалот од минималната до максималната честота 13,6 m, додека површинскиот сјај изнесува 12,8 m/лм2. NGC 1145 има привидни димензии од 3,2' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 54 м 33,4 с, а неговата деклинација, односно висината на лакот на тој агол, - 18° 38' 9". Положбениот агол на објектот е во износ од 60°.
Други поделби
Проучување на NGC 1145 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 10965. Во рамките на атласот на длабокото небо, Уранометрија 2000.00, објектот припаѓа на групата означена со бројот 310; додека во Каталогот на основни ѕвезди (GSC) е групиран под бројот 5867. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 911.
Лутрос
Географија и местоположба
Селото се наоѓа на дваесетина километри североисточно од градот Бер и 18 километри југозападно од градот Гида, крај самата железничка пруга од Солун за Бер, на надморска височина од 10 метри. Површината на селскиот атар изнесува 11 квадратни километри.
Сместено е во областа Урумлак. Крај селото се наоѓа Лутроскиот манастир „Св. Недела“.
Историја
Лутрос како и другите села во областа Урумлак, уште од постаро време било населено со Грци.
По Првата светска војна во 1922 година, во селото се населени малку грчки бегалци. Во 1928 година, во Лутрос имало 4 бегалски семејства со вкупно 13 жители. .
Население
Според Васил К’нчов („Македонија. Етнографија и статистика“) во 1900 година Лутрос е село во Берската каза и во него живееле 300 Грци христијани. По податоци на секретарот на Бугарската егзархија Димитар Мишев („La Macédoine et sa Population Chrétienne“) во 1905 година во Лутрос (Loutros) живееле 290 Грци.
На пописот во 1912 година селото е забележано со грчки јазик и христијанска религија. Во 1913 година, Панајотис Деказос, одговорен за земјоделството во областа, го споменал Лутро (Λουτρό) како село со 60 куќи.
Во пописот од 1913 година во селото се забележани 583 (349 мажи и 234 жени), во 1920 година 465, а во 1928 година 568 жители, од кои само 23 бегалци. Во 1940 година бројот на жителите се искачил на 773, во 1951 година на 987, во 1961 година на 1.175, во 1971 година на 1.253, во 1981 година на 1.234, а во 1991 година на 1.286 жители.
Антропологија
Поддисциплини
Антрополошките програми се почесто го делат полето во две групи, едната со акцент на хуманистичките науки и критичката теорија, другата со акцент на природните науки и емпириските набљудувања (претставувајќи лабава форма на логички позитивизам
Познати антрополози во светот
Луис Хенри Морган; Бронислав Малиновски; Јозеф Обрембски; Алфред Реџиналд Ретклиф Браун; Франц Боас; Едмунд Лич; Клод Леви-Строс; Маргарет Мид; Рут Бенедикт; Клифорд Гирц; Томас Хиланд Ериксен; Жорж Баландие; Тед Луелен; Марк Абелес...
Лутрос
Население
Во пописот спроведен во 2001 година, селото било попишано со 1.294 жители. Во најновиот спроведен попис од 2011 година во Грција, селото било забележано со 1.277 жители.
Глобуларна белковина
Глобуларни белковини  или сферобелковини се белковини со сферична молекуларна форма и се најчестиот вид на белковини (другите видови се фибриларни, интринзично неструктурирани и мембрански белковини).
Глобуларните белковини до одреден степен се растворливи во вода (формираат колоиди во вода), за разлика од фибриларните и мембранските белковини, кои воопшто не се растворливи во вода. Постојат повеќе класи на склопови на глобуларни белковини, бидејќи постојат многу различни архитектури кои можат да се склопат во приближно сферични форма.
Терминот глобин се однесува на белковините кои во својата структура го имаат глобинскиот склоп.
Глобуларна структура и растворливост
Поимот глобуларна белковина е прилично стар (датира најверојатно од XIX век) и во денешно време се смета за архаичен, имајќи предвид дека се откриени и детално проучени структурите на стотици илјади белковини од кои секоја е до некој степен уникатна. Глобуларната природа на белковините може да се одреди и без примена на современите техники, а само со користење на ултрацентрифугирање или динамички техники на расејување на светлината.
Сферичната структура е индуцирана од третичната структура на белковината. Аполарните (хидрофобни) аминокиселински остатоци од полипептидната верига се ориентираат кон внатрешноста на белковинската молекула (за да избегнат контакт со молекулите на вода), додека поларните (хидрофилни) аминокиселински остатоци се ориентираат кон надворешноста на молекулата (за да стапат во дипол-дипол интеракции со молекулите на вода).
Иако сè уште не е познат деталниот механизам на природното склопување на белковините во нивната тридимензионална третична структура, најновите докази доста го имаат унапредено нашето разбирање на овој процес. Дел од проблемот во деталното опишување на природното белковинско склопување е што во него учествуваат неколку не-ковалентни, слаби интеракции, како што се водородните врски и Ван дер Валсовите интеракции. Денес се користат неколку техники за изучување на механизмот на склопување на белковините.
Според вториот закон на термодинамиката, слободната енергетска разлика помеѓу несклопената и склопената состојба на белковината резултира со промени во енталпијата и ентропијата на системот. Бидејќи слободната енергетска разлика кај глобуларен белковина, која резултира од склопувањето во неговата природна конформација, е мала, следува дека белковината ќе биде само маргинално стабилен, што е услов за негово нормално функционирање во биолошкиот систем.
Улога
За разлика од фибриларните белковини, кои имаат само структурна функција, глобуларните белковини може да ги поседуваат следните функции:
Членови
Најпознатиот глобуларен белковина е хемоглобинот, член на белковинската фамилија на глобини. Друга позната група на глобуларни белковини се алфа, бета и гама (IgA, IgD, IgE, IgG и IgM) глобулините. Речиси сите ензими кои вршат битни метаболни функции во организмот спаѓаат во глобуларни белковини. Повеќето белковини кои служат за пренос на сигнали исто така се глобуларни белковини.
Албумините се глобуларни белковини кои, за разлика од сите други глобуларни белковини, се потполно растворливи во вода.
Вилијам Бафин
Вилијам Бафин (William Baffin; 1584 — 23 јануари 1622) бил англиски морепловец и истражувач.
Рани пловидби
Не се знае ништо за неговиот ран живот, но заклучено е дека е роден во Лондон во сиромашно семејство. Постепено се воздигнувал со трудољубивоста. За првпат се спомнува во 1612 година, кога било главен пилот во експедицијата под водство на капетанот Џејмс Хол. Цел на експедицијата било да се најде Северозападниот Премин. Капетанот Хол го убиле домородци на западниот брег на Гренланд. Следните две години Бафин работел на шпицбергенските китоловци, кои  биле под контрола на московска компанија.
Откривање на Бафиновата земја и на Бафиновиот Залив
Во 1615 година добил задача од Московската компанија да го бара северозападниот проток. Тој го прател капетанот Роберт Бајлот како кормилар на малиот брод Дискавери и внимателно го истражил Хадсоновиот проток. Точноста на астрономските и плимските набљудувања на Бафин ги потврдил Едвард Пари два века подоцна, кога тука поминувал во 1821 година.
Бафин повторно пловел во 1616 година како кормилар на Дискавери. Поминал низ Девисовиот проток и открил еден залив, кој потоа бил наречен по него, Бафинов Залив или Бафиново Море. Тогаш открил и неколку други протоци кои биле наречени: Ланкастеров проток, Џонсов проток и Смитов проток во чест на великодушните дарители на целиот потфат. На своите патувања патувал околу 480 киломатри северно од својот претходник Џон Девис. Цели 236 години никој не поминал на тоа море посеверно од него.
Пловидба кон Индија
Со ова истражување, сите надежи за откривање на Северозападниот Премин паднале во вода. Бафин после тоа работел за Британска источноиндиска компанија, па патувал од 1617 - 1619 до Сурат во Индија. Кога се вратил, добил специјално признание од компанијата за добро оцртување на брегот на Црвеното Море и Персискиот Залив и за сите други информации кои ги дал за пловидбата во тие подрачја.
Повторно патувал во 1620 година на исток. За време на англиско-персискиот судир смртно бил ранет и умрел на 23 јануари 1622 година. Освен значајните географски откритија, Бафин е запомнат и по значајните и прецизни научни и магнетни набљудувања.
Свети Спиридон
Свети Спиридон е христијански светец. Тој е роден на островот Кипар, во времето на Константин Велики. Во младоста се оженил и имал деца. По смртта на неговата сопруга, тој остатокот од својот живот го посветил на Бог. Тој бил епископ на кипарскиот град Тримитунт.
Свети Спиридон учествувал на Првиот вселенски собор во Никеја во 325 година, застапувајќи ја страната на Свети Александар Александриски против аријанството. Според православната традиција, тој бил облечен толку просто, што кога еднаш поканет од императорот сакал да влезе во царскиот дворец, војникот мислејќи дека е некој просјак му удрил шлаканица. Кроткиот и незлоблив Спиридон му го завртил и другиот образ.
Починал во 348 година. Неговите мошти се наоѓаат на островот Крф.
Космос-2057
Космос-2057 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 25 јануари 1990 г. Во орбитата околу планетата Земја бил исфрлен од носечка ракета.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,3 минути, додека аголот на наклонетост на орбиталната рамнина во однос на рамнината на екваторот изнесувала 62,8°. Најголемото растојание од Земјата го достигнал на 316 км, а најмалото на 173.
Ходидџед
Ходидџед е тврдина која се наоѓа во Босна и Херцеговина.
NGC 1146
NGC 1146 — двојна ѕвезда во соѕвездието Персеј, заведена во Новиот општ каталог на длабоконебесни тела.
Податоци од набљудување
Според морфолошката класификација на галаксиите, NGC 1146 е од видот *2.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 57 м 41 с, а неговата деклинација, односно висината на лакот на тој агол, + 46° 25' 3".
Други поделби
Проучување на NGC 1146 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 63; додека во Каталогот на основни ѕвезди (GSC) е групиран под бројот 3297. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 845.
NGC 3063
NGC 3063 — двојна ѕвезда во соѕвездието Голема Мечка, заведена во Новиот општ каталог на длабоконебесни тела.
Податоци од набљудување
Според морфолошката класификација на галаксиите, NGC 3063 е од видот *2.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 10 ч 1 м 41,6 с, а неговата деклинација, односно висината на лакот на тој агол, + 72° 7' 4".
Висока Чука (Пробиштипско)
Висока Чука — чука во Македонија со координати 42° 1' 16" СГШ, и 22° 20' 21" ИГД.
Смртта на Богородица (Рембрант)
Смртта на Богородица (Рембрант) е графика од 1639 година во бакропис и сува игла од Рембрант.
Смртта на Богородица го претставува појавувањето на ангелот во придружба на Детето Исус.
Иако барокна по композицијата и мотивите, сепак, во ова дело се забележува специфичниот реализам на Рембрант, по кој излегува од сите временски и стилски рамки.
Надворешни врски
Категоријаа:дела од 1639 година
Анифска декларација
Анифска декларација (германски: Anifer Erklärung) — декларација издадена од Лудвиг III, крал на Баварија, на 12 ноември 1918 година во палатата Аниф, Австрија. Тоа беше декларација во која монархот ги ослободи сите државни службеници и воен персонал од нивната заклетва на лојалност кон него и стави крај на 738-годишното владеење на династијата на Вителсбах во Баварија.
Историска позадина
Со претстојниот колапс на Германската Империја на крајот на Првата светска војна во ноември 1918 година, Кралството Баварија, како и сите други држави на Империјата, беше во состојба на транзиција од монархија во република.
Макс фон Шпејдел, министер за војна во баварската влада, по наредба на Курт Ајснер, се обидел да го убеди кралот Лудвиг на 10 ноември (ден пред примирјето) да издаде декларација во која ќе ги ослободи сите офицери на баварската армија од нивниот заклетва. Сепак Шпидел пристигнал во резиденцијата на кралот во Шлос Вилденварт, во близина на Розенхајм, откако Лудвиг веќе замина за Австрија.
Лудвиг III одлучил привремено да ја напушти Баварија за Австрија и, по покана на Ернст Граф фон Мој, одлучил да се пресели во замокот Аниф, во близина на Салцбург. Таму, тој му наредил на Ото Ритер фон Дандл, последниот премиер на Кралството Баварија, да издаде декларација. Дандл побарал абдикација од кралот, но тој беше подготвен да издаде изјава во која ги ослободи сите државни службеници и воен персонал од нивната заклетва на лојалност кон него. Со оваа декларација, Дандл се вратил во баварската престолнина, Минхен.
Објавување
Курт Ајснер ја објавил декларацијата збор по збор. Во своето дополнување тој наведува дека Народната држава Баварија го прифаќа абдицирањето на кралот Лудвиг III и го уверува него и неговото семејство дека се слободни да се вратат во Баварија, како и секој друг граѓанин, под услов да не преземат чекори против народната држава.
По смртта на Лудвиг во 1921 година, неговиот син, Рупрехт, престолонаследник на Баварија, ги потврди своите права на баварската круна, тврдејќи дека е негово првородство да биде крал на Баварија, освен ако луѓето не одлучат за поинаква форма на уредување по слободни избори. До неговата смрт во 1955 година, Рупрехт продолжи да бара, прашањето дали Баварија ќе биде република или монархија, да го решава уставотворното собрание избрано на демократски избори.
Декларацијата
Бидејќи, како последица на неодамнешните настани, веќе не сум во позиција да ја водам владата, им нудам на сите службеници, офицери и војници слободен избор да ја продолжат својата служба и да ги ослободам од заклетвата што ми ја дадоа.
Мароко на Олимписките игри
Мароко првпат учествувала на Олимписките игри во 1960 година и оттогаш испраќала спортисти на сите Летни олимписки игри, освен кога ги бојкотирале Игрите во 1980г.. Мароко исто така ги бојкотирала Игрите од 1976 г., повлекувајќи се откако испратиле делегација. Со тоа, Мароко се приклучила на бојкотот на Игрите од 1980 г. на повеќето африкански земји. Само еден марокански репрезентативец имал време да настапи пред повлекувањето на државата: Абдерахим Наџим настапил во категоријата мува во бокс и го изгубил првиот и единствен меч.
Мароканските спортисти имаат освоено вкупно дваесет и два медали, осумнаесет во атлетика и три во бокс. Хихам ел-Геруџ, два златни медали и еден сребрен медал, и Саид Ауита, со еден златен и сребрен медал, се двајцата двократни медалисти на Мароко.
Националниот олимписки комитет за Мароко во 1959 година.
Таранеш (Селокуќи)
Таранеш  — археолошко наоѓалиште во дебарското село Селокуќи. Претставува населба и некропола од римско и доцноантичко време. Се наоѓа на северната периферија на селото, во маалото Таранеш, помеѓу реките Црн Дрим и Поповска Река, каде на високо зарамнето плато со форма на неправилен триаголник кое благо се спушта кон реката се гледаат фрагменти од керамички садови, питоси, тегули, имбрекси и кршен камен. Во приватна нива, во октомври 1982 година било извршено заштитно ископување при што бил откриен гроб - тип циста, во кој како гробни прилози се најдени: златна крстовидна фибула, сребрена позлатена чинија, сребрен ѓум, прибор за пишување, коскени жетони за игра, чаша дијатрета, две вретенести фиоли,  железна секира и други предмети од сребро. Наодите се чуваат во Музејот на Македонија во Скопје. Најпознат артефакт во наоѓалиштето е дијатретата, која е од „келнски тип“, т.е таа е најбогато украсена.
Окрузи во Парагвај
Окрузите во Парагвај се второстепените административни единици во државата. Парагвај е поделен на 129 окрузи.
Департман Кагвазу
Во скоро време се создал и округот Тембијапора.
Езотерија
Езотерија доаѓа од грчкото  (esôterikos), и се однесува на „внатрешното“, мистичното.
Езотеријата како знаење е достапна само на тесен круг на „просветлени“, „иницирани“ или посебно обучени луѓе.
Како спротивен поим се смета „егзотеријата“ која пак е знаење добро познато и достапно на јавноста.
Во денешно време, терминот „езотерија“ не се користи само за мистично знаење или практика, туку и за било кое знаење кое е тешко да се објасни, да се сфати или да се запомни.
Потекло на терминот
Платон во неговите дијалози (околу 390 г. п.н.е.) го користи изразот ta esô со значење „внатрешното“, а изразот ta eksô со значење „надворешното“. Најверојатно првата употреба на зборот esôterikos е во текстови на Луциан од Самосата, пишувани околу 166 г. од нашата ера.
Поимот езотерија во англиски текстови за првпат се појавува во 1701 година, во Историја на филозофијата од Томас Стенли, во неговиот опис на школата на тајни на Питагора.
„Езотерија“ е знаење кое се чува во тајност, не толку поради намерата за тајност, колку поради природата на самото знаење. На пример, тоа знаење е достапно само на оние кои имаат соодветно интелектуално предзнаење.
Историја
Езотеријата не подразбира едно конкретно знаење, туку се однесува на широк спектар на знаења и движења кои често меѓу себе не се поврзани.
Римското Царство има неколку мистични религии за кои е потребна иницијација. Некои го гледаат христијанството како езотерија, поради ритуалот на крштевање, на пример. Терминот гностицизам се однесува на религиозни движења кои тврдат дека имаат тајни знаења (гноси). Друго важно движење од Стариот Свет е херметизмот.
Муслиманските Исмаили прават разлика меѓу внатрешното и надворешното. Веруваат дека спасот за душата се постигнува преку добивање 'Нур' (светлина) преку езотерија, односно преку духовна потрага по просветлување.
Иако повеќето езотерични учења имаат своја историја стара повеќе илјади години, сепак низ историјата имињата се менувале. Така, за време на ренесансата, се користи изразот неоплатонизам. Во 17 век во Европа, се користи изразот розекрајцеризам, што подоцна се претвора во разни варијанти на масонерија. Во 19 век во Франција зема замав теозофијата на Мадам Блаватска. Потоа се појавуваат разни видови на езотерични организации кои преминуваат во метафизички организации, и њу ејџ групи. Антропозофија, на пример, е синтеза на западната езотерија и теозофијата, чиј основач е Рудолф Штајнер на почетокот на XX век. Друг вид на езотерично учење, пак, произлегува од учењето на Успенски.
Феликс (Шпанија)
Феликс  — општина во покраината Алмерија, во автономната заедница Андалузија.
Демографија
Source: INE (Spain)
Жабокрик (Поличани)
Жабокика — село во јужна Албанија. Селото се наоѓа во областа Белград, округот Ура Вајгуроре и општина Терпан.
Тора Торбергсдатер
Тора Торбергсдатер ( Þóra Þorbergsdóttir , роден 1025 – година на смртта непозната: сп. 1066) била норвешка кралска сопруга. Таа била мајка на два крала на Норвешка. Можно е, но непотврдено, да била и кралица на Данска или Шведска.
Биографија
Тора се омажила за кралот Харалд Хардрада од Норвешка во 1048 година. Бракот во голема мера можел да се објасни со политика и градење сојузи. Поглаварите на семејството Гиске одиграле клучна улога во норвешката политика на моќ. Врската помеѓу Тора и Харалд Хардрада создала силни врски со кралското семејство. Тора станала мајка и на кралот Олав Кире и на кралот Магнус II Харалдсон.
Кралот Харалд претходно се оженил со Елисавета Јарославна во текот на зимата 1043–1044 година. Претходниот брак меѓу Харалд и Елисавета е документиран само од дворскиот поет Стув ден Блинде ( Стуфр ин Блинди Þórðarson Kattar ). Друга документација за нејзиниот престој во Норвешка нема. Затоа, можно е Елисавета да останала во Русија или да умрела на пат за Норвешка. Сепак, тоа би значело дека ќерките на Харалд, Ингегерд и Марија, кои и се припишуваат, мора да биле на Тора. Ова не се смета за веројатно, бидејќи Марија била свршена со Ејстеин Оре, кој ќе и бил вујко доколку била ќерка на Тора. Затоа е можно Тора да била конкубина на Харалд.
Во 1066 година, Харалд ја нападнал Англија, каде што умрел. Традицијата вели дека Елисавета и нејзините ќерки го следеле Харалд во Англија, каде Марија умрела, како што се вели, на веста за смртта на нејзиниот татко. Потоа, Елисавета и нејзината втора ќерка Ингегерд се вратиле во Норвешка со норвешката флота. Елисавета требало да престојува на островите Оркнеј за време на ова патување. Сепак, најстарата од сагите тврди дека Тора, а не Елисавета го придружувала Харалд на патувањето, што се смета за поверојатно, бидејќи таа била роднина на Торфин Сигурдсон, Јарл од Оркни.
Според Адам од Бремен, мајката на кралот Олав Кир повторно се омажила или за кралот Свејн II од Данска или за неименуван шведски крал (можеби кралот Хокон од Шведска ) како вдовица, но тоа е непотврдено. Исто така, не се знае дали ова се однесува на вистинската мајка на Олав Кире, што би значело Тора Торбергсдатер, или неговата маќеа, што би значело Елисив.
Лили Плат
Лили Плат (родена 2008 година) — холандска екологистка родена во Британија. Плат е позната по по мирните штрајкови преку кои ги искажува еколошките проблеми. Таа е глобален амбасадор на YouthMundus, Earth.org, и WODI; младински амбасадор во коалицијата за загадување на пластика и Колку Глобално; и амбасадор на деца за Светскиот ден на чистење. Плат првично станала вирална на друштвените мрежи откако објавила ѓубре од пластика кое го подредило. Со текот на годините таа собрала повеќе од 100.000 парчиња.
Плат е родена во Велика Британија. Нејзиното семејство се преселило во Холандија кога таа имала седум години.
Екологизам
Во 2015 година, Плат шетала покрај еден парк во Холандија со нејзиниот дедо кога забележала пластика расфрлана на земја. Одлучила да ги изброи за да вежба холандски јазик. Тие собрале 91 парче пластика во рок од 10 минути. Нејзиниот дедо понатаму и раскажал како ѓубрето завршува како пластична супа. Наведениот инцидент ја предизвикало нејзината иницијатива за заштита на животната средина, и на 7 години, таа започнала со чистење на пластиката и нејзино сортирање. Таа ги објавува на друштвените мрежи за да ја подигне свеста за ова прашање. Со текот на годините, Плат собрала повеќе од 100.000 парчиња ѓубре, почнувајќи од шишиња, пакетчиња цигари, итн. Преку чистење на пластика, Плат го споделува и влијанието на пластиката врз животинскиот свет и екосистемот. Бидејќи станала вирусна, нејзината иницијатива го привлекла меѓународното признание.
Уште од дете, Плат покажувала љубов кон животните, особено оние што се сметале за физички непривлечни. Заради тоа била малтретирана на училиште, а само еден од нејзините врсници покажал интерес за нејзините активности за чистење. Плат потоа се преселила во Кралската школа каде многу нејзини соученици учествувале во нејзините напори за расчистување.
На холандските избори во 2019 година, дедото на Плат гласал во нејзино име, бидејќи се бори за забрана на пластика. Плат снимила видео и ги охрабрила другите да го сторат истото.
Во септември 2019 година, Плат го видела протестот на Грета Тунберг пред шведскиот парламент во врска со спроведувањето на Парискиот договор. Таа била инспирирана и решила да штрајкува исто така. По неколку недели, Грета Тунберг се приклучила на штрајковите на Плат во Холандија, сметајќи дека Холандија била една од најголемите емитувачи на стакленички гасови во Европската Унија. Двете биле поканети во Брисел каде присуствувале на митингот за климата пред Европскиот парламент.
Дефиниција
Со помош на дефинициите се врши воведувањето на нови поими во науките. Дефиницијата се состои од два дела: она што се дефинира (лат. definiendum) и она што дефинира (лат. definiens). На пример во дефиницијата: Прав агол е аголот кој има 90 степени, definiendum е поимот прав агол, а definiens е исказот агол кој има 90 степени.
Самата дефиниција е некреативна, и оттрглива (излишна, непотребна) кога е во прашање развојот на науката. Во математиката, исправна, новововедена дефиниција не може да помогне во докажувањето на одредено тврдење (односно ако тоа е докажано со употреба на дефиницијта, тогаш истото може да се докаже и без новата дефиниција!). Ако во еден текст наместо прав агол секаде ја употребиме фразата агол кој има 90 степени, нема да дојде до никаква промена во суштината на тој текст. Поради ова дефиницијата се смета за некреативна.
Поимите најчесто се воведуваат, дефинираат преку логичка еквиваленција или релацијата еднаквост. Дека поимите (исказите, тврдењата) соодветствуваат по дефиниција (!!!) се бележи со знакот за еквиваленција (⇔), додека во математиката при изедначување се користи знакот :=. Така се пишува:
Меѓутоа не сè може да се дефинира експлицитно. Во матамтиката познанието некои основни поими се потпира на интуиција, а не на дефиниција. Така на пример не се дефинира множество, точка, права ... овие поими се интуитивни. При изградба на одредена теорија, нивното постоење се гарантира преку аксиоми. Ваквите теории се наречени аксиоматски.
Свијатослав Забелин
Свијатослав Забелин (роден 1950 година) е руски екологист. Тој е основач на еколошката мрежа Социо-еколошка унија. Тој бил награден со Голдман еколошка награда во 1993 година.
Висока Чука (Гевгелиско)
Висока Чука — чука во Македонија со координати 41° 16' 26" СГШ, и 22° 19' 26" ИГД.
Доктор Фауст (Рембрант)
Доктор Фауст  — бакропис од Рембрант, денес  во четири состојби. Првично била наречена „Алхемичарот во неговата лабораторија“, во 18 век била именувана „Фауст“. Конечно, нејзиното име било фиксирано откако Гете ја поставил на корицата на изданието „Фауст“ 1790.
Овој бакропис го инспирирало Виктор Иго за неговиот роман Богородичната црква во Париз, во кој е опишана лабораторијата на Клод Фроло во поглавјето IV од седмата книга, насловена Ἀνάγκη.
На прозорецот е видлив круг, во неговиот централен дел има четири букви INRI, што одговараат на натписот на распнувањето Христос „Iesus Nazarenus Rex Iudaeorum“, но алхемичарите имаат поинакво толкување  на кратенката INRI - „Ignis Natura Renovatur Integram“ - „Целата природа постојано се обновува со оган“.
Тврдина Градачац
Тврдината Градачац — тврдина која се наоѓа во Градачац, Босна и Херцеговина. Ѕидините на замокот се високи 18 метри и самата тврдина се наоѓа на 138 метри надморска височина. . Замокот е граден помеѓу 1765 и 1821. Кулата била изградена во 1824 година од страна на Хусеин-капетан Градашќевиќ на темелите на тврдината која претходно била изградена од страна на Римјаните.
Ерик Дејн
Ерик Вилијам Дејн (англиски:Eric William Dane) (роден ) е американски глумец, добро познат по улогата како д-р Марк Слоун во Вовед во анатомија. Тој исто така е добро познат и по споредната улога во хит серијата Волшебнички како Џејсон Дин, љубовен интерес за време не повеќе сезони на една од главните хероини Фиби Халивел.
Дидје Анжибо
Дидје Анжибо-Енгеџол (роден на 8 октомври 1974 во Дуала) — камерунски поранешен фудбалер, играч од средниот ред.
Гвајана на Олимписките игри
Гвајана учествувала на вкупно 16 Летни олимписки игри. Никогаш не учествувале на Зимските игри. На првите пет Олимпијади, тие учествуваа како Британска Гвајана. Оваа земја има освоено една медала, бронза во бокс, од страна на Мајкл Ентони на Летните олимписки игри во 1980 година.
Олимпискиот сојуз на Гвајана е формиран во 1935 година и признат од Меѓународниот олимписки комитет во 1948 година.
Космос-2058
Космос-2058 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 30 јануари 1990 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 2000 килограми. Космос-2058 бил сателит наменет за електронско извидување, јавување и наведување.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 97,6 минути, додека аголот на наклонетост на орбиталната рамнина во однос на рамнината на екваторот изнесувала 82,5°. Најголемото растојание од Земјата го достигнал на 665 км, а најмалото на 629.
Жепа
Жепа — село во јужна Албанија. Селото се наоѓа во областа Белград, округот Ура Вајгуроре и општина Жепа.
Педро Арохо-Агудо
Педро Арохо-Агудо е шпански физичар, економист, екологист и професор на Универзитетот во Сарагоса. Тој бил награден со Голдман еколошка награда во 2003 година, за неговиот придонес кон зачувување на водата. Тој бил ставен за Специјален известувач на Обединетите нации за човекови права на безбедна вода за пиење и канализација во октомври 2020 година.
Ернест Гулбис
Ернест Гулбис (роден на 30 август, 1988) е латвиски професионален тенисер.
Во 2008, Гулбис ја освоил својата прва АТП титула во двојки на Тениското првенство на Хјустон, заедно со Рајнер Шитлер, а во 2010 ја освоил својата прва АТП титула во поединечна конкуренција на турнирот во Делреј Бич, победувајќи го Иво Карловиќ во финалето. Досега во кариерата, Гулбис има освоено 6 АТП титули. Негов најдобар Гренд Слем настап е полуфиналето на Отвореното првенство на Франција во 2014. Со пласманот во првите 10 на АТП листата во јуни 2014, Гулбис станал првиот латвиец на кој тоа му успеало.
Гулбис започнал да тренира тенис на 12 годишна возраст, кога се приклучил на тениската академија на Ники Пилиќ во Хрватска. По Вимблдон 2011, тренер на Гулбис е австриецот Гунтер Бресник.
Личен живот
Гулбис доаѓа од многу богато семетство. Неговите родители кои биле колекционери на книги, името му го дале по писателот Ернест Хемингвеј. Неговиот татко, Аинар, е стопанственик, додека пак неговата мајка, Милена Гулбе-Каваце, е глумица во театар. Неговиот дедо по мајка, Улдис Пуцитис, бил популарен глумец и режисер.
Како второ од пет деца, Гулбис има три сестри и еден брат, кој тренира во Флорида за да стане професионален играч на голф. Неговата помлада сестра Лаура Гулбе исто така е тенисерка. Гулбис главно потекнува од спортско семејство, и неговиот дедо од таткова страна, Алвил Гулбис, бил дел од првиот тим на кошаркарскиот клуб Рига, со кој трипати по ред ја освојувал кошаркарската Евролига. Гулбис започнал да игра тенис со својата баба и за негови омилени спортови ги смета кошарката, фудбалот и хокејот на мраз.
Гулбис е познат како еден од најсмешните личности во светот на тенисот. Поради слабите нерви, на речиси секој натпревар се случува тој да скрши еден или повеќе од своите рекети. За време на Мастерсот во Синсинати во 2010, во една спортска емисија, коментаторите Бред Гилберт, Патрик Мекинро и Крис Фаулер го споредиле Гулбис со поранешниот Светски бр. 1 Марат Сафин, во однос на стилот на игра и однесувањето во и надвор од теренот. Исто како Сафин, Гулбис често ја коментира својата недисциплина, но е целосно подготвен да ги оствари своите големи желби за влегување во најдобрите 10, 5, или дури да стане Светски бр. 1 на АТП листата.
Гулбис исто така е личност која често е поврзана со контроверзии. Во 2009, Гулбис бил уапсен во Шведска поради наводно барање проститутки. Тој околу тоа изјавил дека е недоразбирање. Откако платил мала парична казна, тој бил ослободен токму на време за Отвореното првенство на Шведска. Исто така, зборувајќи за желбата за повеќе експлозивни соперништва во тенисот (како соперништвото Конорс-Мекинро), во 2013 тој изнел став дека Федерер, Надал, Ѓоковиќ и Мари се "досадни" во интервјуата. Следната година на Отвореното првенство на Франција, кога Гулбис бил запрашан дали ќе ги охрабри своите сестри да играат професионален тенис, тој изјавил дека наместо тоа жените треба "фокусот треба да го стават на семејството и децата." На овој негов одговор Марија Шарапова не се согласила.
Гулбис зборува латвиски, англиски, руски, и по малку француски и германски јазик. Тој во слободно време чита книги.
2004–2006
Најдобри резултати кои Гулбис ги остварил до 2006 биле финалето на челинџерот во Оберштауфен во јули 2006, каде што бил поразен од Михал Табара, финалето на челинџерот во Тампере, исто така во јули 2006, каде што бил поразен од Флоријан Мајер, полуфиналето на АТП турнирот во Санкт Петербург во октомври во кое бил поразен од Марио Анчиќ, како и освојувањето на првата титула од челинџер серијата во Екентал, во ноември со победата во финалето над Филип Печнер.
2007
Гулбис бил релативно успешен на турнирите од челинџер серијата во 2007. Тој стигнал до четвртфиналето на челинџерот во Бергамо (пораз од Фабрис Санторо) и до полуфиналето во Хајлброн (пораз од Микаел Лодра). Гулбис успеал да ја освои својата втора челинџер титула, откако во финалето во Безансон бил подобар од Едуард Рожер-Васлен, со што за првпат во својата кариера влегол во првите 100 на АТП листата. На следниот турнир, на челинџерот во Сараево, Гулбис ги освоил титули и во поединечна конкуренција и во двојки.
Во првата недела на октомври, Гулбис го освоил челинџер турнирот во Монс победувајќи го Кристоф Флиген, со што влегол во првите 50 на АТП листата и станал највисоко пласираниот играч роден во 1988 година. Оваа титула за Гулбис била четврта во сезоната.
Прв Гренд слем настап
Гулбис за првпат во својата кариера бил дел од главен ждреб на Гренд слем турнир, и тоа на Отвореното првенство на Франција. Тој ја забележал својата прва Гренд слем победа во првото коло победувајќи го ветеранот Тим Хенман во три сета и се пласирал во второто коло. Оваа негова победа, капитенот на Британскиот дејвис куп тим Џон Лојд ја искоментирал како "... брилијантно издание на Гулбис, кој е само чист и комплетен талент." Во второто коло, Гулбис бил запрен од Алберт Монтањес во четири сета.
На Вимблдон, Гулбис бил извлечен во првото коло да игра против Маркос Багдатис. Тој бил поразен во четири сета и покрај тоа што успеал да го освои првиот сет. На Вимблдон, Гулбис го забележал својот прв Гренд слем настап во игра на двојки здружувајќи се со Иван Љубичиќ, со кој стигнал до полуфиналето на турнирот во Хертогенбош.
На последниот Гренд слем во годината, на Отвореното првенство на САД, Гулбис ги изненадил 30. носител, Потито Стараче, во првото коло и 8. носител, Томи Робредо во третото коло. Во натпреварот против Робредо, Гулбис шест пати успеал да го одземе сервисот на Робредо и имал 39 директни бодови наспроти седумте на шпанецот. Во четвртото коло Гулбис бил поразен од поранешниот Светски бр. 1, Карлос Моја во четири сета.
2008
Во првото коло на Отвореното првенство на Австралија, Гулбис загубил од Марат Сафин во три сета. Тој стигнал до второто коло на Мастерсот во Индијан Велс, каде бил тесно поразен од Давид Налбандијан во последниот сет во тајбрејк. Во првото коло на Мастерсот во Мајами, Гулбис бил подобар од Доминик Хрбати, но во второто коло бил поразен од Николај Давиденко, кој подоцна и го освоил турнирот. Гулбис го добил првиот сет со 6–3, но следните два сета ги загубил во тајбрејк.
Неговиот најдобар резултат до тој момент се случил на Отвореното првенство на Франција и пласманот во четвртфиналето. Во текот на турнирот, тој остварил победи над Симон Гројл, седмиот носител Џејмс Блејк, Николас Лапенти, и домашниот фаворит Микаел Лодра. Во четвртфиналето, Гулбис бил поразен од третиот носител Новак Ѓоковиќ во три изедначени сета.
Во првото коло на Вимблдoн, Гулбис го победил Џон Иснер, но загубил во второто коло од вториот носител и шампион Рафаел Надал во четири сета. Освен Роџер Федерер, тој бил единствениот играч кој му одземал сет на Надал.
На Мастерсот во Синсинати, Гулбис ги поразил Јарко Ниеминен, Арно Клеман, и Џејмс Блејк, но неговата серија победи ја завршил Новак Ѓоковиќ во четвртфиналето.
Младиот летонец потоа бил дел од тенискиот турнир на Летните олимписки игри во Пекинг, каде во првото коло доживеал пораз од Николај Давиденко.
На Отвореното првенство на САД, Гулбис бил подобар од Томас Јохансон во првото коло, но во второто коло бил поразен од Енди Родик откако претходно го освоил првиот сет. Случајно, на денот на одигрување на натпреварот и двајцата играчи славеле роденден. Гулбис годината ја завршил на 53. место на АТП листата.
2009
Гулбис ја започнал новата сезона на високо ниво победувајќи го поранешниот тренинг партнер Новак Ѓоковиќ во два сета во првото коло на турнирот во Бризбејн, но во второто коло бил поразен од Пол-Анри Матје. На Отвореното првенство на Австралија, Гулбис стартувал со победа во првото коло над Алберт Монтањес, но веќе во второто коло бил поразен од Игор Андреев во пет сета.
Како трет носител Гулбис настапувал на турнирот во Делреј Бич, но бил елиминиран од турнирот уште во првото коло од Маркос Багдатис. Тоа било четврти пат Гулбис и Багдатис да играат помеѓу себе во прво коло на АТП турнир.
Гулбис имал лоша сезона на земјена подлога споредено со 2008, неуспевајќи да направи некој посериозен резултат на турнирите пред Отвореното првенство на Франција. Тој исто така не успеал да го одбрани четвртфиналето на Францускиот Гренд слем, со што паднал на 67. место на АТП листата, кое за него било најниско место од летото 2007.
На Вимблдон, Гулбис во првото коло забележал победа над италијанецот Рикардо Гедин но во второто коло бил поразен од миленикот на домашната публика, третиот носител Енди Мари.
Следен турнир за Гулбис бил турнирот во Индијанаполис. Тој уште во првото коло бил поразен од Марк Жикел, но сепак во двојки заедно со Дмитриј Турсунов тој го освоил турнирот, победувајќи ги во финалето првите носители австралијците Ешли Фишер и Џордан Кер
На Отвореното првенство на САД, Гулбис повторно за противник го добил вториот носител Енди Мари од кој повторно доживеал пораз.
Во октомври, Гулбис како квалификант се пласирал во главниот ждреб на Отвореното првенство на Јапонија, и стигнал до четвртфиналето, победувајќи ги шестиот носител Радек Штепанек во првото коло и Хуан Монако во второто коло. Во четвртфиналето, Гулбис иако го добил првиот сет, бил поразен од Жо-Вилфрид Цонга.
Пред сè поради слабите резултати на Гренд слем турнирите, Гулбис сезоната ја завршил на 90. место на АТП листата.
2010
Во февруари, Гулбис стигнал до своето второ полуфинале на турнирите од АТП 500 серијата, на турнирот во Мемфис. Во второто коло, тој го победил третиот носител Радек Штепанек, а потоа во третото коло петтиот носител Томаш Бердих. Во полуфиналето, Гулбис бил поразен од победникот на турнирот, Сем Квери.
На крајот на февруари, Гулбис играл на турнирот во Делреј Бич, и успеал да стигне до својата прва АТП титула во кариерата. Во финалето, тој го победил вториот носител, хрватот Иво Карловиќ. Со оваа победа тој се вратил повторно во првите 50 на АТП листата.
Следен турнир на кој Гулбис се појавил бил Мастерс 1000 турнирот во Индијан Велс. Гулбис го победил швајцарецот Марко Чиудинели во првото коло, но во второто коло бил поразен од Николај Давиденко кој во третото коло го предал својот натпревар поради повреда добиена на натпреварот против Гулбис. По овој пораз, Гулбис се вратил во Европа, за да тренира за сезоната на земјена подлога.
На првиот турнир не земјена подлога, на Мастерсот во Монте Карло, Гулбис повторно во првото коло го совладал Марко Чиудинели, но повторно бил поразен во второто коло, овојпат од Станислас Вавринка во два сета. На следниот турнир, на Отвореното првенство на Барселона, Ернест сигнал до четвртфиналето, победувајќи ги Питер Лучак, Жереми Шарди, и Алберт Рамос, сите во два сета. Во четвртфиналето Гулбис загубил од Фернандо Вердаско, кој потоа го освоил турнирот.
На следниот турнир, на Мастерсот во Рим, Гулбис во првото коло бил извлечен да игра против Маркос Багдатис, што била нивна петта пресметка во прво коло на турнир, но за првпат на земја. Тој лесно го победил Багдатис и закажал натпревар со Светскиот Бр. 1 Роџер Федерер. Тој го загубил првиот сет, но потоа се вратил во натпреварот и во третиот сет победил со 7–5, искористувајќи ја својата седма меч топка со што ја забележал својата најголема победа во кариерата. Во третото коло тој ја потврдил големата победа од претходното коло и во тежок натпревар го победил квалификантот Филипо Воландри. Во следното коло, Гулбис го победил Фелисијано Лопез и за првпат во својата кариера стигнал до полуфинале на турнир од АТП Мастерс 1000 серијата, но во полуфиналето бил поразен од Рафаел Надал во тесен натпревар во три сета. И покрај поразот, Гулбис можел да се гордее со фактот дека бил единствениот играч кој успеал да му одземе сет на Надал на земја во 2010. Со пласманот во полуфиналето, Гулбис обезбедил место меѓу носителите на Отвореното првенство на Франција.
На Мастерсот во Мадрид, Гулбис ја продолжил својата добра форма победувајќи го Алберт Монтањес во првото коло. Потоа тој забележал победи над Михаил Јужни и Фелисијано Лопез и се пласирал во четврфиналето. Таму, тој бил поразен од Роџер Федерер, кој овојпат го изгубил првиот сет, но ги добил наредните два.
Очекувањата на Гулбис на Отвореното првенство на Франција биле големи и тој бил назначен за 23. носител на турнирот, по одличната сезона на земјена подлога. Сепак, Гулбис разочарувачки морал да го предаде натпреварот на Жулијен Бенето уште во првото коло поради повреда на тетивата. Поради оваа повреда, Гулбис не настапил на Вимблдон и ја пропуштил целата сезона на тревна подлога.
Гулбис се вратил на тениските терени во јули, и заиграл на турнирот во Лос Анџелес. Тој остварил победа над Лукаж Лацко во првото коло, но потоа во следното коло загубил од Алехандро Фаља во три сета. Следната недела тој се пријавил на турнирот во Вашингтон, каде бил слободен во првото коло, но во второто коло го предал натпреварот на украинецот Иљја Марченко поради замор.
Следен турнир за Гулбис бил Роџерс Купот. Тој лесно го победил Томаш Белучи во првото коло, но во второто коло загубил од Робин Седерлинг во тесен натпревар. Следната недела, Гулбис се појавил на Мастерсот во Синсинати, победувајќи ги Доналд Јанг и Јирген Мелцер во првите две кола. Како и да е, во третото коло, тој бил поразен од Енди Мари во тесен натпревар кој се одлучувал во тај-брејк во одлучувачкиот сет.
На следните два турнира, на Мастерсот во Шангај и на турнирот во Базел, Гулбис на двапати бил поразен во првото коло од турнирите, од Ришар Гаске и Новак Ѓоковиќ редоследно. Сепак, на последниот турнир во сезоната, на Мастерсот во Париз, Гулбис ги победил Хуан Игнасио Чела и Михаил Јужни, во два сета, но во третото коло бил поразен од Енди Родик исто така во два сета.
Гулбис сезоната ја завршил на 24. место на АТП листата, кое во тој момент било негово највисоко во кариерата.
2011
Гулбис новата сезона ја започнал на Отвореното првенство на Катар, и со победите над Виктор Ханеску и Антонио Веиќ го одбранил четвртфиналниот пласман од минатата година. Тој не успеал да направи чекор повеќе, и во четвртфиналето бил поразен од Светскиот бр. 1, Рафаел Надал. Следен турнир за Гулбис бил турнирот во Сиднеј. Тој бил трет носител на турнирот и бил слободен во првото коло, а потоа забележал победи над Игор Андреев и Сергеј Стаховски, со што се пласирал во полуфиналето во кое бил поразен од победникот на турнирот Жил Симон. На Отвореното првенство на Австралија се очекувало многу од Гулбис, но тој уште во првото коло бил поразен од Бенјамин Бекер во три сета.